section_heading: Zaplet
paragraph_text: Na njegov trideseti rođendan, glavnog blagajnika banke, Jozefa K., neočekivano uhićuju dvojica nepoznatih agenata za neodređeni zločin. Kasnije stiže i šef agenata i održava mini-suđenje u sobi Jozefove susjede, Fräulein Bürstner. Međutim, agenti ne odvode Jozefa K. već ga ostavljaju na slobodi i kažu mu da čeka daljnje upute od Odbora za Poslove. On odlazi na posao, a navečer se ispričava Fräulein Bürstner za upad u njenu sobu. Na kraju razgovora, on je iznenada poljubi.